রতন টাটা

**রতন নবল টাটা** (; ২৮ ডিসেম্বর ১৯৩৭ – ৯ অক্টোবর ২০২৪) ছিলেন একজন ভারতীয় শিল্পপতি ও জনহিতৈষী। তিনি ১৯৯১ থেকে ২০১২ সাল পর্যন্ত টাটা গ্রুপ ও টাটা সন্সের চেয়ারম্যান এবং অক্টোবর ২০১৬ থেকে ফেব্রুয়ারি ২০১৭ পর্যন্ত অন্তর্বর্তী চেয়ারম্যান হিসেবে দায়িত্ব পালন করেছিলেন। এছাড়াও তিনি ছিলেন টাটা ট্রাস্টের চেয়ারম্যান। ২০০৮ সালে তিনি ভারতের দ্বিতীয় সর্বোচ্চ বেসামরিক সম্মাননা পদ্মবিভূষণ পেয়েছিলেন। এর আগে ২০০০ সালে তিনি তৃতীয় সর্বোচ্চ বেসামরিক সম্মাননা পদ্মভূষণ পেয়েছিলেন।

## প্রারম্ভিক জীবন ও শিক্ষা
রতন টাটা কেম্পিয়ন স্কুলে (মুম্বই) শিক্ষা জীবন শুরু করেন। পরে তিনি ক্যাথেড্রাল অ্যান্ড জন কনন স্কুল-এ  স্কুল শিক্ষা শেষ করেন। স্কুল শিক্ষা শেষ করার পর তিনি ১৯৬২ সালে কর্ণেল বিশ্ববিদ্যালয়ে স্ট্রাকচার ইঞ্জিনিয়ারিং ও আর্কিটেচার বিষয়ে স্নাতক ডিগ্রী লাভ করেন করেন। ১৯৭৫ সালে তিনি হার্ভার্ড বিশ্ববিদ্যালয়তে বাণিজ্য ও অ্যাডভেঞ্চেড ম্যানেজমেন্ট প্রোগ্রাম বিষয়ে মাস্টার্স ডিগ্রী লাভ করেন।

## কর্মজীবন
রতন টাটা ১৯৬১ সালে টাটা গ্রুপে তার কর্মজীবন শুরু করেন। তার প্রথম কাজ ছিল টাটা স্টিলের শপ ফ্লোর পরিচালনা করা। এরপর পড়াশোনা শেষ করতে হার্ভার্ড বিজনেস স্কুলে যান তিনি। এছাড়া তিনি কর্নেল ইউনিভার্সিটি কলেজ অফ আর্কিটেকচারও পড়াশোনা করেন। তিনি ১৯৯১ থেকে ২০১২ সাল পর্যন্ত টাটা গ্রুপ ও টাটা সন্সের চেয়ারম্যান এবং অক্টোবর ২০১৬ থেকে ফেব্রুয়ারি ২০১৭ পর্যন্ত অন্তর্বর্তী চেয়ারম্যান হিসেবে দায়িত্ব পালন করেন।  এ ছাড়াও তিনি ছিলেন টাটা ট্রাস্ট এর চেয়ারম্যান। ২০০৪ সালে তিনি প্রতিষ্ঠা করেন টি সি এস। তার নেতৃত্বে টাটা গ্রুপ ইস্পাত প্রস্তুতকারক কোরাস, ব্রিটিশ মোটর গাড়ি সংস্থা জাগুয়ার ল্যান্ড রোভার এবং ব্রিটিশ চা সংস্থা টেটলির সাথে ঐতিহাসিক চুক্তি স্বাক্ষর হয়। ফলে টাটা কোম্পানি বিশ্বের দরবারে বিশেষ মর্যাদা লাভ করে। ২০০৯ সালে ছোট গাড়ি ন্যানো তৈরি করার পরিকল্পনা গ্রহণ করেন তিনি। যাতে সাধারণ মানুষ মাত্র এক লক্ষ টাকা খরচ করে এই গাড়ি কিনতে পারেন সেটাই ছিল তার স্বপ্ন। পশ্চিমবঙ্গে সিঙ্গুরে গাড়ি তৈরির কারখানার কাজ অনেকটাই এগিয়েছিল কিন্তু রাজনৈতিক আন্দোলনের পরিপ্রেক্ষিতে সেটা বাস্তবায়িত হয়নি। ফলে তিনি গুজরাটের আনন্দে এই গাড়ি তৈরি করার কারখানা স্থাপন করেন।

রতন টাটা নিজেকে বিভিন্ন সেবামূলক কাজেও নিয়োজিত করেছিলেন। তার উদ্যোগে টাটা গ্রুপ ভারতের স্নাতক শিক্ষার্থীদের আর্থিক সহায়তা প্রদানের জন্য কর্নেল বিশ্ববিদ্যালয়কে ২৮ মিলিয়ন ডলারের টাটা স্কলারশিপ ফান্ডের ব্যবস্থা করা হয়। ২০১০ সালে একটি এক্সিকিউটিভ সেন্টার নির্মাণের জন্য হার্ভার্ড বিজনেস স্কুল তারই উদ্যোগে ৫০ মিলিয়ন ডলার অনুদান পায়। প্রসঙ্গত উল্লেখ্য, এখান থেকেই তিনি স্নাতক প্রশিক্ষণ পেয়েছিলেন। ২০১৪ সালে টাটা গ্রুপ মূলত গরিব ছাত্র-ছাত্রীদের পড়াশোনা ঠিকমতো চালিয়ে যাওয়ার জন্য আইআইটি বোম্বেকে ৯৫ কোটি টাকা অনুদান দেয়। সাধারণ মানুষের উপযুক্ত চিকিৎসার ব্যবস্থা, প্রাকৃতিক দুর্যোগের সময় ক্ষতিগ্রস্ত মানুষদের সেবা ইত্যাদির ক্ষেত্রেও তার অবদান চিরস্মরণীয় হয়ে থাকবে। শুধু মানবপ্রেমিক নন পশুপ্রেমিকও ছিলেন তিনি। রাস্তার কুকুরদের উপযুক্ত খাদ্য, প্রয়োজন হলে ঠিকমতো চিকিৎসার ব্যবস্থা করতেন তিনি।

## মৃত্যু
৬ অক্টোবর ২০২৪-এ রতন টাটাকে শারীরিক অসুস্থতার জন্য মুম্বইয়ের ব্রিচ ক্যান্ডি হাসপাতালে ভর্তি করা হয়। পরদিন ৭ অক্টোবর তার এনজিওগ্রাফি করা হয়েছিল। তার হৃদস্পন্দন বেড়ে যায় এবং শারীরিক অবস্থার অবনতি হতে শুরু করে। তাকে লাইফ সাপোর্টে রাখা হয়। কিন্তু সব চেষ্টা বিফল হয়। ২০২৪ সালের ৯ অক্টোবর সন্ধ্যায় তিনি মৃত্যুবরণ করেন। মৃত্যুকালে তার বয়স হয়েছিল ৮৬ বছর। তার মৃত্যুতে মহারাষ্ট্র সরকার এক দিনের শোক ঘোষণা করে।

## পুরস্কার ও সম্মাননা
ভারত সরকার তাকে ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ দ্বারা ভূষিত করে। ও অন্যান্য পুরস্কার যেমন - 

## তথ্যসূত্র

## গ্রন্থপঞ্জি
* 

## বহিঃসংযোগ

* টাটা গ্রুপে রতন নেভাল টাটার চেয়ারম্যান প্রোফাইল
* Profile at *[[The Guardian]]*
* বাজারের সাক্ষাত্কার তৈরি করা at the হার্ভার্ড বিজনেস স্কুল
* 

বিষয়শ্রেণী:১৯৩৭-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:ভারতীয় শিল্পপতি
বিষয়শ্রেণী:ভারতীয় জনহিতৈষী
বিষয়শ্রেণী:মুম্বইয়ের ব্যবসায়ী
বিষয়শ্রেণী:টাটা পরিবার
বিষয়শ্রেণী:বাণিজ্য ও শিল্পে পদ্মবিভূষণ প্রাপক
বিষয়শ্রেণী:বাণিজ্য ও শিল্পে পদ্মভূষণ প্রাপক
বিষয়শ্রেণী:মুম্বইয়ের ব্যক্তি
বিষয়শ্রেণী:পারসি ব্যক্তি
বিষয়শ্রেণী:মুম্বইয়ের পারসি ব্যক্তি
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:টাটা গ্রুপের ব্যক্তি
বিষয়শ্রেণী:রিভারডেল কান্ট্রি স্কুলের প্রাক্তন শিক্ষার্থী
বিষয়শ্রেণী:মহারাষ্ট্র ভূষণ পুরস্কার প্রাপক
বিষয়শ্রেণী:অর্ডার অফ অস্ট্রেলিয়ার অনারারি অফিসার
বিষয়শ্রেণী:অনারারি নাইটস গ্র্যান্ড ক্রস অফ দ্য অর্ডার অফ দ্য ব্রিটিশ এম্পায়ার
বিষয়শ্রেণী:রয়্যাল একাডেমি অফ ইঞ্জিনিয়ারিং-এর অনারারি ফেলো
বিষয়শ্রেণী:লন্ডন স্কুল অফ ইকোনমিক্সের অনারারি ফেলো
বিষয়শ্রেণী:ন্যাশনাল একাডেমী অফ ইঞ্জিনিয়ারিং এর বিদেশী সহযোগী
বিষয়শ্রেণী:কর্নেল ইউনিভার্সিটি কলেজ অফ আর্কিটেকচার, আর্ট অ্যান্ড প্ল্যানিং প্রাক্তন শিক্ষার্থী
বিষয়শ্রেণী:লিজিয়ন অফ অনারের কমান্ডার
বিষয়শ্রেণী:ক্যাথেড্রাল অ্যান্ড জন কনন স্কুলের প্রাক্তন শিক্ষার্থী
বিষয়শ্রেণী:আন্তর্জাতিক শান্তির জন্য কার্নেগি এনডাউমেন্ট
বিষয়শ্রেণী:ইস্পাত ব্যবসায়ী
বিষয়শ্রেণী:ধাতু ব্যবসায়ী
বিষয়শ্রেণী:বিশপ কটন স্কুল শিমলার প্রাক্তন শিক্ষার্থী